Βασιλική Χωλοπούλου

Η Βασιλική Χωλοπούλου (γενν.20 Ιουνίου 2007) είναι Ελληνίδα καλαθοσφαιρίστρια, η οποία αγωνίζεται στη θέση του πλέι μέικερ. Από το καλοκαίρι του 2022 είναι μέλος της ομάδας καλαθοσφαίρισης γυναικών του Παναθλητικού Συκεών.«Στην Α1 και στον Παναθλητικό η Χωλοπούλου», άρθρο στον ιστότοπο του συλλόγου Διόσκουροι Κοζάνης, 20 Ιουνίου 2022. Ανακτήθηκε 23 Ιουνίου 2025. Έχει αγωνιστεί στις περισσότερες από τις αναπτυξιακές εθνικές ομάδες της Ελλάδας και αποτελεί μέλος της Εθνικής Ελλάδας Γυναικών. 

Μεγάλωσε στην Κοζάνη και ξεκίνησε να διακρίνεται σε νεαρή ηλικία. Έκανε τα πρώτα της βήματα στους Διόσκουρους Κοζάνης και τον Απόλλωνα Πτολεμαΐδας,«Μεγάλη επιτυχία για την Βασιλική Χωλοπούλου του Απόλλωνα Πτολεμαΐδας - Επιλέχθηκε στην δωδεκάδα της Εθνικής Κορασίδων!», άρθρο στον ιστότοπο Top-Sport.gr, 8 Αυγούστου 2021. Ανακτήθηκε 23 Ιουνίου 2025. ενώ κατόπιν συμφωνίας των τελευταίων με το Λασσάνη Κοζάνης αγωνίστηκε την περίοδο 2021-22 στην Α2 Εθνική Κατηγορία. Υπήρξε μέλος της Εθνικής Ελλάδος Κορασίδων από το 2021 έως το 2023, συμμετέχοντας στο Πανευρωπαϊκό Πρωτάθλημα Κορασίδων τα έτη 2022 και 2023. Το 2024 αγωνίστηκε με την Εθνική Νεανίδων στο Πανευρωπαϊκό Πρωτάθλημα Β’ Κατηγορίας.Βασιλική Χωλοπούλου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. Το 2023 κλήθηκε για πρώτη φορά στην Εθνική Ομάδα Γυναικών, συμμετέχοντας στην προκριματική φάση του Ευρωμπάσκετ Γυναικών του 2025 και στο Τουρνουά «Βάσω Μπεσκάκη».«Τζάμπολ σήμερα στο τουρνουά “Βάσω Μπεσκάκη”», άρθρο στον ιστότοπο AllStarBasket.gr, 11 Ιουνίου 2025. Ανακτήθηκε 23 Ιουνίου 2025.

Σε συλλογικό επίπεδο, αναδείχθηκε Πρωταθλήτρια Ελλάδος Νεανίδων με τον Παναθλητικό Συκεών στο Πανελλήνιο Πρωτάθλημα που διεξήχθη στη Θεσσαλονίκη τον Μάιο του 2024, όπου αναδείχθηκε επίσης πρώτη σκόρερ και MVP της διοργάνωσης.«Παναθλητικός: Ένας οργανισμός - πρότυπο!», άρθρο στον ιστότοπο της εφημερίδας «Φως», 24 Μαΐου 2024. Ανακτήθηκε 23 Ιουνίου 2025. Την περίοδο 2024–2025 ψηφίστηκε ως Ελληνίδα MVP U23 στο Πρωτάθλημα Α1 Εθνικής Γυναικών.«MVP της Α1 μπάσκετ γυναικών η Σέπαρντ, η Χριστινάκη καλύτερη Ελληνίδα», άρθρο στον ιστότοπο της εφημερίδας «Πρώτο Θέμα», 19 Απριλίου 2025. Ανακτήθηκε 23 Ιουνίου 2025. Τον Ιούνιο του 2024 κλήθηκε στη Μάλαγα να συμμετάσχει στο τουρνουά Basketball Without Borders που διοργανώνουν το NBA και η FIBA.«H Βασιλική Χωλοπούλου από την Κοζάνη κλήθηκε από το NBA και τη FIBA στο Basketball Without Borders», άρθρο στον ιστότοπο prlogos.gr, 1 Ιουνίου 2024. Ανακτήθηκε 23 Ιουνίου 2025. Τον Δεκέμβριο του 2024 συμμετείχε στο All-Star Game γυναικών με την Team White.«All Star Game: Στο παρκέ το χθες και το αύριο του μπάσκετ γυναικών!», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 27 Δεκεμβρίου 2024. Ανακτήθηκε 23 Ιουνίου 2025.

Αναμένεται να συνεχίσει τον αθλητισμό στην ομάδα των Columbia Lions του Πανεπιστημίου Κολούμπια.

Είναι κόρη του Κοζανίτη βετεράνου καλαθοσφαιριστή Άρη Χωλόπουλου, ο οποίος διετέλεσε και προπονητής της στους Διόσκουρους.«Η Βασιλική Χωλοπούλου, κόρη του κοζανίτη βετεράνου μπασκετμπολίστα Άρη Χωλόπουλου, ήταν εκείνη που πρωτοστάτησε στη μεγάλη νίκη της Εθνικής Κορασίδων στο νοκ άουτ ματς των «16» κόντρα στη Λετονία για τη πρόκριση στα προημιτελικά», άρθρο στον ιστότοπο Kozan.gr, 23 Αυγούστου 2022. Ανακτήθηκε 23 Ιουνίου 2025.«Στα χνάρια του πατέρα η Χωλοπούλου», άρθρο στον ιστότοπο Basketa.gr, 5 Νοεμβρίου 2022. Ανακτήθηκε 23 Ιουνίου 2025.

 Παραπομπές 

 Εξωτερικοί σύνδεσμοι 
 Βασιλική Χωλοπούλου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. 
 Vasiliki Cholopoulou, στατιστικά στον επίσημο ιστότοπο της FIBA. 
 Vasiliki Cholopoulou, στατιστικά στον ιστότοπο EuroBasket.com. 
 Vasiliki Cholopoulou, στατιστικά στον ιστότοπο ProBallers.com. 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Διόσκουρων Κοζάνης
Κατηγορία:Καλαθοσφαιρίστριες Λασσάνη Κοζάνης
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Πόιντ γκαρντ